Um fyritøkan hjá tær selur vøru til útheimin, ber til at tryggja, at keyparin ikki fær vøruna, fyrr enn hon er goldin, við at senda skjølini við innheinting. Hetta verður gjørt, við at fyritøkan hjá tær sendir skjøl og avtalaðar gjaldsupplýsingar til okkum. Vit senda skjøl og gjaldstreytir til peningastovnin hjá keyparanum, ið síðani tryggjar, at skjølini ikki verða útflýggjað keypara, uttan at vøran verður goldin samsvarandi gjaldstreytunum.